Here is a page extracted from Wikipedia that may contain CSS, HTML, and a lot of unformatted text.

Title: Antonio Aramburo
Content: Antonio Aramburo, naixiu d'Erla (Cinco Villas, Provincia de Zaragoza) o 17 de chinero de 1840 y muerto en Montevideo (Uruguai) o 16 de setiembre de 1912, estió un tenor aragonés. Os musicologos afirman que a suya tecnica musical yera superior a la d'os consideraus grandes astros d'a Opera, como Julián Gayarre, Angelo Massini, Enrico Tamberlick u Francesco Tamagno, y en Espanya fació ombra dencluso a o mitico Julián Gayarre.

Estudeyó en Madrit con o mayestro Antonio Cordero, y fació o suyo debut en Florencia en 1872. Treballó dimpués en Buenos Aires y Montevideo, y tamién en as prencipals ciudaz con teatros liricos, como L'Habana u Moscú.

Teneba un caracter recio; asinas, mientres una actuación suya en o Teatro d'a Scala de Milán, albandonó o escenario ta tornar a o suyo palacio, preparar-se'n un plato de migas, poner-se'n un cachirulo y cantar ixotas.

Morió en a pobreza en a ciudat de Montevideo, a capital d'Uruguai, o 16 de setiembre de 1912.

Homenaches 
Apareix citau en una obra de James Joyce.

En 1986, Hernán Luis Vigo Suárez presentó a comunicación El tenor español Antonio Aramburo (1839-1912): un estudio comparativo de tipologías vocales en as Jornadas Argentinas de Musicología y Conferencia Anual de la Asociación Argentina de Musicología.

O 17 de chinero de 2003, s'erichió en a suya memoria un busto d'o tenor, obra d'o escultor aragonés Miguel Cabré, en a suya localidat natal.

Bibliografía 
García de la Puerta López, Vicente: Pasajes de la vida del Tenor Aramburo. Centro de Estudios de las Cinco Villas – Institución Fernando el Católico. Exeya d'os Caballers, 1998.

Vinclos externos 

  Biografía d'Antonio Aramburo en a Gran Enciclopedia Aragonesa.
  Datos y imachen d'Antonio Aramburo.

Referencias 

Muertos en Montevideo
Naixius d'Erla
Tenors d'Aragón
1840 (naixencias)
1912 (muertes)